Република Србија

Аутономна Покрајина Војводина

Општина Бечеј

СКУПШТИНА ОПШТИНЕ БЕЧЕЈ

КОМИСИЈА ЗА КАДРОВСКА,

АДМИНИСТРАТИВНА ПИТАЊА

И РАДНЕ ОДНОСЕ

Број: I 06-29/2021

Дана: 18.03.2021. године

Б Е Ч Е Ј

На основу члана 55. и 60. Пословника Скупштине општине Бечеј („Службени лист Општине Бечеј“ бр. 6/2013 –пречишћен текст, 4/2014, 15/2014, 23/2019 и 24/2020), Комисија за кадровска, административна питања и радне односе, са седнице одржане дана 18.03.2021. године, подноси Скупштини општине Бечеј

**И З В Е Ш Т А Ј**

**И**

**П Р Е Д Л А Ж Е**

да Скупштина општине Бечеј донесе Решење о констатовању престанка дужности и именовању председника и чланова Управног одбора Градског музеја Бечеј, како је наведено у предлогу решења који се налази у прилогу овог извештаја.

**О б р а з л о ж е њ е**

Како је Емеше Ђере Дечов, дана 01.09.2020. године поднела оставку на дужност председника Управног одбора Градског музеја Бечеј, а Ференцу Пеце и Елеонири Патаки члановима Управног одбора из реда представника оснивача су истекли мандати на који су именовани, неопходно је да се именује нов председник и нови чланови Управног одбора Градског музеjа Бечеј из реда оснивача.

Према одредбама члана 41. став 3. и став 4. Закона о култури („Службени гласник Републике Србије, број 72/2009, 13/2016, 30/2016 – испр. и 6/2020), члана 34. став 1. тачка 13. Статута општине Бечеј („Службени лист општине Бечеј”, бр. 5/2019), члана 23. Одлуке о усклађивању оснивачког акта Градског музеја Бечеј са позитивним прописима („Службени лист општине Бечеј“, бр. 4/2014), члана 27. став 2. Статута Градског музеја Бечеј донетог дана 30. новембра 2017. године, између осталог предвиђено је да чланове Управног одбора именује и разрешава оснивач из реда истакнутих стручњака и познавалаца културне делатности, а да председника именује оснивач из реда чланова управног одбора.

Чланом 44а. став 1. Закона о култури, прописано је да дужност члана Управног одбора установе престаје истеком мандата и разрешењем, а чланом 42. став 3. да управни одбор установе која је од посебног значаја за очување, унапређење и развој културне посебности и очување националног идентитета националне мањине, има најмање једног члана који се именује на предлог одговарајућег савета националне мањине.

У члану 23. у ставовима 2, 3, 4. и 5. Одлуке о усклађивању оснивачког акта Градског музеја Бечеј са позитивним прописима се наводи да Управни одбор има председника и четири члана, и то два из реда запослених, два члана из реда представника које именује јединица локалне самоуправе и једног члана који се именује на предлог Националног савета мађарске националне мањине, као и да се чланови Управног одбора именују на период од четири године и могу бити поново именовани.

Комисија за кадровска, административна питања и радне односе Скупштине општине Бечеј је извршила увид у поднети предлог одборничке групе, решење бр. V/V/8/2021 од 11.03.2021. године и закључак бр. V/Z/46/2021 од 11.03.2021. године, оба достављена од стране Националног савета мађарске националне мањине, обавила неопходне консултације, извршила увид у биографије предложених кандидата и предлаже Скупштини општине Бечеј да за председника Управног одбора Градског музеја Бечеј именује Роланда Шурањија, професора историје из Бечеја, Андраша Серду, пољопривредног техничара-сточара из Бечеја за члана и на предлог Националног савета мађарске националне мањине именује Роберта Рица, инжењера холтикултуре из Бечеја за члана Управног одбора Градског музеја Бечеј.

За известиоца поводом овог извештаја одређује се мр Ненад Томашевић, председник комисије.

ПРЕСЕДАВАЈУЋИ КОМИСИЈЕ

Ференц Тот

ПРЕДЛОГ

На основу члана 41. став 3., члана 42. став 3. и члана 44а. став 1. Закона о култури („Службени гласник Републике Србије“, број 72/2009, 13/2016, 30/2016 – испр. и 6/2020), члана 34. став 1. тачка 13. Статута општине Бечеј („Службени лист општине Бечеј”, број, 5/2019), члан 27. став 2. Статута Градског музеја Бечеј донетог дана 30. новембра 2017. године, члана 23. став 2, 3, 4. и 5. Одлуке о усклађивању оснивачког акта Градског музеја Бечеј са позитивним прописима („Службени лист општине Бечеј“, бр. 4/2014), Скупштина општине Бечеј је, на \_\_\_\_\_\_ седници одржаној \_\_\_\_\_\_\_.2021. године, донела

**Р Е Ш Е Њ Е**

**о констатовању престанка дужности и именовању председника и чланова**

**Управног одбора Градског музеја Бечеј**

**I**

ЕМЕШЕ ЂЕРЕ ДЕЧОВ, је дана 01.09.2020. године поднела оставку на дужност председника Управног одбора Градског музеја Бечеј, а ФЕРЕНЦУ ПЕЦЕ и ЕЛЕОНОРИ ПАТАКИ члановима Управног одбора из реда представника оснивача су истекли мандати на који су именовани, даном доношења овог решења именованима престаје дужност председника односно чланова Управног одбора Градског музеја Бечеј.

**II**

ШУРАЊИ РОЛАНД, професор историје из Бечеја, именује се за председника, АНДРАШ СЕРДА, пољопривредни техничар-сточар из Бечеја за члана и РОБЕРТ РИЦ, инжењер холтикултуре из Бечеја – на предлог Националног савета мађарске националне мањине именује се за члана Управног одбора Градског музеја Бечеј, на мандатни период од четири године, даном доношења овог решења.

**III**

Ово решење објавити у „Службеном листу општине Бечеј”.

**О б р а з л о ж е њ е**

Према одредбама члана 41. став 3. и став 4. Закона о култури („Службени гласник Републике Србије, број 72/2009, 13/2016, 30/2016 – испр. и 6/2020), члана 34. став 1. тачка 13. Статута општине Бечеј („Службени лист општине Бечеј”, бр. 5/2019), члана 23. Одлуке о усклађивању оснивачког акта Градског музеја Бечеј са позитивним прописима („Службени лист општине Бечеј“, бр. 4/2014), члана 27. став 2. Статута Градског музеја Бечеј донетог дана 30. новембра 2017. године, између осталог предвиђено је да чланове Управног одбора именује и разрешава оснивач из реда истакнутих стручњака и познавалаца културне делатности, а да председника именује оснивач из реда чланова управног одбора.

Чланом 44а. став 1. Закона о култури, прописано је да дужност члана Управног одбора установе престаје истеком мандата и разрешењем, а чланом 42. став 3. да управни одбор установе која је од посебног значаја за очување, унапређење и развој културне посебности и очување националног идентитета националне мањине, има најмање једног члана који се именује на предлог одговарајућег савета националне мањине.

У члану 23. у ставовима 2, 3, 4. и 5. Одлуке о усклађивању оснивачког акта Градског музеја Бечеј са позитивним прописима се наводи да Управни одбор има председника и четири члана, и то два из реда запослених, два члана из реда представника које именује јединица локалне самоуправе и једног члана који се именује на предлог Националног савета мађарске националне мањине, као и да се чланови Управног одбора именују на период од четири године и могу бити поново именовани.

Комисија за кадровска, административна питања и радне односе Скупштине општине Бечеј је на својој седници одржаној дана 18.03.2021. године, због оставке Емеше Ђере Дечов и истека преиода на који су именовани чланови Управног одбора Градског музеја Бечеј из реда оснивача, предложила да им се констатује престанак дужности председника односно чланова Управног одбора. На предлог одборничке групе Vajdasági Magyar Szövetség-Савез војвођанских мађара који су предложили Роланда Шурањија, професора историје из Бечеја за председника, односно Андраша Серду, пољопривредног техничара-сточара из Бечеја за члана и на предлог Националног савета мађарске националне мањине, решење бр. V/V/8/2021 од 11.03.2021. којим је предложен Роберт Риц, инжењер холтикултуре из Бечеја, за члана управног одбора Градског музеја у Бечеју, те на основу увида у комплетну документацију, позитивног мишљења Националног савета мађарске националне мањине(закључак бр. V/Z/46/2021), претходно обављених консултација, размотрила и утврдила да Роланд Шурањи, испуњава све услове за именовање на дужност председника а Андраш Серда и Роберт Риц за чланове Управног одбора Градског музеја Бечеј. На основу изнетог, утврђен је предлог решења о констатовању престанка дужности и именовању председника и чланова Управног одбора Градског музеја Бечеј.

Комисија за кадровска, административна питања и радне односе је предложила Скупштини општине Бечеј да прихвати предлог решења којим се констатује престанак дужности Емеше Ђере Дечов, Ференцу Пеце и Елеонори Патаки и да се предложени Роланд Шурањи, професор историје из Бечеја, Андраш Серда, пољопривредни техничар-сточар из Бечеја и Роберт Риц, инжењер холтикултуре из Бечеја-на предлог Националног савета Мађарске националне мањине именују за председника односно чланове Управног одбора Градског музеја Бечеј.

На основу изнетог, Скупштина општине Бечеј је на основу предлога Комисије за кадровска, административна питања и радне односе, донела решење као у диспозитиву

**УПУТСТВО О ПРАВНОМ СРЕДСТВУ:** Против овог решења може се поднети тужба Вишем суду у Зрењанину у року од 60 дана од дана достављања овог решења. Тужба се предаје у два примерка.

Република Србија

Аутономна Покрајина Војводина

Општина Бечеј ПРЕДСЕДНИК СКУПШТИНЕ

СКУПШТИНА ОПШТИНЕ БЕЧЕЈ

Број: I \_\_\_\_\_\_\_/2021 Игор Киш

Дана: \_\_\_\_\_\_\_.2021. године

Б Е Ч Е Ј